stanford-oval/wikipedia huggingface dataset:
ไฟต์ไนต์ราวด์ 4
การตลาด > เนื้อหาที่ดาวน์โหลดได้

ในวันที่ 27 กรกฎาคม ค.ศ. 2009 เนื้อหาแรกที่ดาวน์โหลดได้ของไฟต์ไนต์ราวด์ 4 ได้รับการเผยแพร่ โดยไม่มีค่าใช้จ่าย และมีโรงยิมใหม่, แถบเลื่อนรูปแบบการเล่นใหม่, อุปกรณ์ใหม่ ตลอดจนเวอร์ชันทางเลือกของwasชูการ์ เรย์ เลนเนิร์ด
ต่อมา กางเกงบอกเซอร์, ถุงมือ และกางเกงขาสั้นเพิ่มเติมได้รับการเปิดตัว พร้อมกับการสนับสนุนการควบคุมปุ่มด้านหน้าในการอัปเดตฟรีเมื่อสิ้นเดือนสิงหาคม
เนื้อหาที่ดาวน์โหลดได้ชิ้นต่อไปคือบอกเซอร์แพ็ก ซึ่งบรรจุออสการ์ เดอ ลา โฮยา, วีตาลีย์ กลึชกอ และวอลอดือมือร์ กลึชกอ เช่นเดียวกับเวอร์ชันทางเลือกของเจมส์ โทนีย์ และจอร์จ โฟร์แมน ที่วางจำหน่ายเมื่อวันที่ 27 สิงหาคม และสามารถซื้อได้ผ่านเพลย์สเตชันสโตร์รวมถึงเอกซ์บอกซ์ไลฟ์มาร์เกตเพลส
ส่วนในช่วงต้นเดือนธันวาคม แพ็กใหม่ซึ่งรวมถึงเบอร์นาร์ด ฮอปกินส์, อีแวนเดอร์ โฮลีฟีลด์, ซันนี ลิสตัน และโหมดใหม่อีกสองโหมด (ได้แก่โอลด์สกูลรูลส์ และริงไรเวิลรีส์) ได้รับการเผยแพร่สำหรับเพลย์สเตชัน 3 และเอกซ์บอกซ์ 360
แหล่งข้อมูลอื่น

ไฟต์ไนต์ราวด์ 4 ที่ MobyGames
Fight Night Round 4 Official Game Page
EA SPORTS Fight Night Round 4
ไฟฟ์การ์ดสตัด

| ไฟฟ์การ์ดสตัด |
| --- | --- |
โปสเตอร์ภาพยนตร์
กำกับ: เฮนรี่ ฮาธาเวย์
เขียนบท: มาร์เกอริต โรเบิร์ทส์
อำนวยการสร้าง: โจเซฟ เอช. เฮเซน
นักแสดงนำ: ดีน มาร์ติน โรเบิร์ต มิตชัม อิงเงอร์ สตีเวนส์
กำกับภาพ: แดเนียล แอล. แฟพพ์
ตัดต่อ: วอร์เรน โลว์
ดนตรีประกอบ: ดี.เอช. โดน มอริส ฌาร์ เอฟ.ซี. แวน อัล สไตน์
วันฉาย: 31 กรกฎาคม ค.ศ. 1968 (สหรัฐฯ)
ความยาว: 103 นาที
ประเทศ: สหรัฐอเมริกา
ภาษา: อังกฤษ
ไฟฟ์การ์ดสตัด (อังกฤษ: 5 Card Stud) เป็นภาพยนตร์ตะวันตก ค.ศ. 1968 ที่เปิดตัวโดยพาราเมาท์พิกเจอร์ส กำกับโดย เฮนรี่ ฮาธาเวย์ โดยสคริปต์อิงจากนิยายของ เรย์ กาลเดน ซึ่งนำมาเขียนเป็นบทภาพยนตร์โดย มาร์เกอริต โรเบิร์ทส์ ผู้ซึ่งเขียนบทภาพยนตร์ True Grit (ซึ่งได้รับการรีเมคอีกครั้งในชื่อ ยอดคนจริง) ให้กับฮาธาเวย์ในปีถัดมา ผู้แสดงนำภาพยนตร์ คือ ดีน มาร์ติน และ โรเบิร์ต มิตชัม
เนื้อเรื่องย่อ

ใน ค.ศ. 1880 ณ เมืองรินคอน แห่งรัฐโคโลราโด ได้เกิดเหตุนักพนันผู้หนึ่งถูกจับได้ว่ากระทำการโกงในเกมไพ่โป๊กเกอร์ไฟฟ์-การ์ด สตัด และหนึ่งในผู้เล่นชื่อ แวน มอร์แกน ได้พยายามที่จะป้องกันไม่ให้ผู้อื่นกระทำการลงทัณฑ์ แต่ก็ไม่สามารถที่จะช่วยเหลือชายผู้นั้นได้สำเร็จ มอร์แกนได้ออกจากเมืองแห่งนี้ไป แต่เมื่อเขาได้เดินทางกลับมาที่เมืองนี้อีกครั้งก็ได้ยินว่าคู่รักของผู้เล่นรายอื่นจากเกมไพ่ที่อาภัพนี้ได้ถูกสังหาร
เมืองแห่งนี้ได้ตั้งถิ่นที่อยู่ใหม่ นักเทศน์หัวรุนแรงผู้หนึ่งนามว่า เรเวเรน รัดด์ ซึ่งเป็นสมาชิกเพิ่มเติมของม็อบลงทัณฑ์ด้วยการแขวนคอ ได้กระทำการสังหารเป็นรายบุคคล ซึ่งได้กลายเป็นเรื่องชัดเจนว่าใครบางคนได้กระทำไปเพื่อการแก้แค้น และการแก้ปริศนานี้ขึ้นอยู่กับมอร์แกน โดยในท้ายที่สุด มีเขาเพียงคนเดียวที่เหลืออยู่ แล้วเขาก็ได้ค้นพบตัวตนของนักฆ่าผู้นี้ในเวลาต่อมา
นักแสดงนำ

ดีน มาร์ติน รับบทเป็น แวน มอร์แกน
โรเบิร์ต มิตชัม รับบทเป็น โจนาธาน รัดด์
อิงเงอร์ สตีเวนส์ รับบทเป็น ลิลลี่ แลงฟอร์ด
รอดดี แมคโดเวล รับบทเป็น นิค เอเวอร์
แคเธอรีน จัสติซ รับบทเป็น นอร่า เอเวอร์
จอห์น แอนเดอร์สัน รับบทเป็น เจ้าหน้าที่สหรัฐฯ อัล ดานา
ภาพยนตร์ชุดนี้ได้ระบุการปรากฏตัวครั้งสุดท้ายของ อิงเงอร์ สตีเวนส์ ซึ่งเธอร่วมงานในภาพยนตร์ชุดนี้ กับภาพยนตร์ชุด กลั่นแค้นไอ้ชาติหิน โดยในสองปีถัดมา เธอได้กระทำการอัตวินิบาตกรรม
แหล่งข้อมูลอื่น

5 Card Stud ที่อินเทอร์เน็ตมูวีเดตาเบส
แหล่งข้อมูลอื่น > ดีวีดีรีวิว

DVD Savant review by Glenn Erickson
DVD Verdict review เก็บถาวร 2006-10-19 ที่ เวย์แบ็กแมชชีน by Eric Profancik
digitallyOBSESSED! review by Mark Zimmer
ไฟร์ไฟลต์

| ไฟร์ไฟลต์ |
| --- | --- |
แสดงคอนเสิร์ตในปี 2007
ข้อมูลพื้นฐาน
แนวเพลง: คริสเตียนร็อก , โพสต์กรันจ์
ช่วงปี: 1999 - ปัจจุบัน
ค่ายเพลง: Sony BMG/Flicker Eight Track

สมาชิก: Dawn Michele Wendy Drennen Glenn Drennen
อดีตสมาชิก: Phee Shorb Justin Cox Adam McMillion

เว็บไซต์: fireflightrock.com
ไฟร์ไฟลต์ (อังกฤษ: Fireflight) คือวงดนตรีแนวคริสเตียน โพสต์-กรันจ์  ก่อตั้งขึ้นที่ Eustis รัฐฟลอริดา ในปี ค.ศ.1999 และเซ็นสัญญากับค่าย Flicker Records พวกเขาได้เล่นใน Shoutfest และทัวร์ที่เหลือกับ Disciple, Family Force 5, Decyfer Down ระหว่างทัวร์พวกเขาก็เขียนอัลบัมที่สองมีชื่อว่า Unbreakable และปล่อยซิงเกิลแรกของอัลบั้มคือเพลง Unbreakable
สมาชิก

Dawn Michele – ร้องนำ (1999–ปัจจุบัน)
Wendy Drennen – กีตาร์เบส, นักร้องสนับสนุน (1999–ปัจจุบัน)
Glenn Drennen – กีตาร์ (1999–ปัจจุบัน)
Phee Shorb – กลอง (1999-2011)
Justin Cox –  กีตาร์ลีด, นักร้องสนับสนุน, คีย์บอร์ด (1999–2013)
Adam McMillion – กลอง (2011–2015)
ผลงาน

The Healing of Harms (2006)
Unbreakable (2008)
For Those Who Wait (2010)
Now (2012)
Innova (2015)
ผลงาน > มิวสิกวิดีโอ

| 0 | 1 | 2 |
| --- | --- | --- |
| Year | Song | Album |
| 2006 | "You Decide" | The Healing of Harms |
| 2008 | "Unbreakable" | Unbreakable |
| 2010 | "Desperate" | For Those Who Wait |
| 2010 | "For Those Who Wait" | For Those Who Wait |
| 2012 | "Stay Close" | Now |
| 2015 | "We Are Alive" | Innova |
แหล่งข้อมูลอื่น

เว็บไซต์อย่างเป็นทางการ
แรงโน้มถ่วง (เพลงทเวนตีไฟฟ์อาเวอส์)

| "แรงโน้มถ่วง" |
| --- | --- |

เพลงโดยทเวนตีไฟฟ์อาเวอส์
จากอัลบั้มMom & Popshop
วางจำหน่าย: 22 มิถุนายน พ.ศ. 2558
แนวเพลง: ดิสโก้, ป็อปร็อก ,ซินธ์ป็อป
ความยาว: 3:20
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ปิยวัฒน์ มีเครือ
โปรดิวเซอร์: Montonn Jira ทเวนตีไฟฟ์อาเวอส์

มิวสิกวิดีโอ
"ไม่เคย" ที่ยูทูบ
 
"แรงโน้มถ่วง" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์
เนื้อหาของเพลงนี้ 25hours ได้สร้างมาจากจินตนาการที่ว่า "เหมือนพวกเราอยู่ในยานลำหนึ่ง ยานที่ชื่อว่า 25hours พยายามที่จะทะยานไปดาวอีกดวง แต่ดันมีแรงโน้มถ่วงนี่แหละ ที่มาฉุดรั้งเราไว้ มันก็เหมือนปัญหา ความกลัว ในชีวิต ของคนเราทุกคนนี่แหละ แต่พวกเราทุกคนเชื่อว่า ถ้าเรามีควาฝัน มีความแน่วแน่พอ เราจะสามารถก้าวผ่านทุกปัญหาไปได้ เหมือนแรงพลังที่จะต้านทุกแรงโน้มถ่วงออกไปได้ วันหนึ่งสิ่งที่เรียกว่า ความฝัน อาจจะกลายเป็นความจริงได้"
ในส่วนของดนตรี เพลงนี้เป็นเพลงสนุก เป็นเพลงเต้นรำ  ที่มีกลิ่นอายของเพลงดิสโก้ ยุค 70 ซึ่งผสมไปด้วยเสียง ซินทิไซเซอร์แบบวินเทจ เป็นเพลงดิสโก้ ที่วงแอบใส่อารมณ์ดนตรีแบบภาพยนตร์จีน ให้อารมณ์เหมือนตอนที่จะออกเดินทางไปรบ
การตอบรับ

เพลง "แรงโน้มถ่วง" ได้อันดับสูงสุดที่ 4 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 24 พฤษภาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 4
95.5 เอฟเอ็ม เวอร์จิ้นฮิตซ์ ชาร์ตท็อป 40: 21
FM 98.5 Click Chart Top 20: 2
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 35
ไฟล์ภาพดิบ

| --- | --- |
นามสกุลไฟล์:  .3fr,  .ari, .arw,  .bay,  .braw, .crw, .cr2, .cr3,  .cap, .data, .dcs, .dcr, .dng,  .drf,  .eip, .erf,  .fff,  .gpr,  .iiq,  .k25, .kdc,  .mdc, .mef, .mos, .mrw,  .nef, .nrw,  .obm, .orf,  .pef, .ptx, .pxn,  .r3d, .raf, .raw, .rwl, .rw2, .rwz,  .sr2, .srf, .srw,  .tif,  .x3f
รูปแบบ: Image file formats
ไฟล์ภาพดิบ (อังกฤษ: raw file format) นั้นคือไฟล์รูปภาพที่บันทึกข้อมูลโดยแทบไม่ผ่านการประมวลผลภาพใด ๆ จากเซนเซอร์จับภาพของกล้องดิจิทัล, เครื่องสแกนภาพ หรือเครื่องสแกนฟิล์มหนัง ชื่อไฟล์สกุล '"ดิบ"' หรือที่แปลจากภาษาอังกฤษว่า raw นั้นก็เพราะตัวไฟล์ไม่ได้ผ่านการประมวลผลใด ๆ ดังนั้นจึงยังไม่พร้อมสำหรับนำไปอัดภาพหรือตกแต่งด้วยโปรแกรมแต่งภาพ ซึ่งตามปกติแล้ว รูปภาพจะถูกประมวลโดยตัวแปลงภาพ raw ภายในช่วงสีภายในแบบกว้างซึ่งสามารถตกแต่งได้แม่นยำก่อนจะแปลงไปเป็นไฟล์ภาพ โพสิทีฟ เช่น TIFF หรือ JPEG เพื่อการเก็บบันทึก, สั่งพิมพ์ หรือสำหรับตกแต่งเพิ่มเติม ซึ่งมักจะเข้ารหัสรูปภาพในช่วงสีที่ขึ้นกับตัวอุปกรณ์ (device-dependent) หนึ่ง ๆ รูปภาพเหล่านี้มักจะถูกเรียกว่า ไฟล์ภาพดิบ หรือทับศัพท์ว่า ไฟล์ภาพสกุล RAW แม้จะไม่ได้มีเพียงสกุลภาพดิบสกุลเดียวก็ตาม เพราะตามจริงแล้ว มีไฟล์ภาพดิบนับร้อยที่มีใช้อยู่ในปัจจุบันตามรุ่นของอุปกรณ์ดิจิทัลต่าง ๆ (เช่นกล้องหรือเครื่องสแกนฟิล์ม)
ไฟล์ภาพดิบนั้นบางครั้งก็อาจเรียกว่า ดิจิทัลเนกาทีฟ เพราะว่ามีคุณสมบัติเช่นเดียวกับฟิล์มภาพเนกาทีฟ นั่นคือ ฟิล์มเนกาทีฟนั้นยังไม่สามารถนำไปใช้เป็นภาพได้โดยตรง แต่มีข้อมูลทุกอย่างที่จำเป็นสำหรับการสร้างสรรค์รูปภาพ กระบวนการแปลงไฟล์ภาพดิบให้เป็นไฟล์สกุลที่สามารถเปิดชมได้บางครั้งจึงเรียกว่าการล้างอัดภาพดิบ (raw image developing) เช่นเดียวกันกับขั้นตอนการอัดล้างฟิล์มสำหรับการแปลงฟิล์มภาพให้เป็นภาพพิมพ์ การคัดเลือกกระบวนการแปลงภาพในขั้นสุดท้ายคือส่วนหนึ่งของกระบวนการปรับค่าสมดุลแสงขาวและการเกรดสี
ไฟล์ภาพดิบจะคล้ายกับฟิล์มเนกาทีฟตรงที่ภาพอาจมีช่วงไดนามิกเรนจ์หรือช่วงกว้างของสีที่กว้างกว่า และเก็บรักษาข้อมูลส่วนใหญ่ไว้ในภาพที่ถ่ายมา วัตถุประสงค์ของไฟล์ภาพดิบนั้นก็เพื่อเก็บบันทึกข้อมูลที่รับมาจากเซนเซอร์และสภาพแวดล้อมรูปที่ถ่าย (ข้อมูลอภิพันธุ์) โดยสูญเสียข้อมูลให้น้อยที่สุด
แนวคิด

ไฟล์ภาพดิบนั้นมีจุดประสงค์เพื่อคัดลอกข้อมูลแสงสีของรูปภาพให้ใกล้เคียงที่สุดตามประสิทธิภาพของตัวเซนเซอร์นั้น ๆ ข้อมูลดังกล่าวคือข้อมูลทางกายภาพเกี่ยวกับความเข้มของแสงและสีของทิวทัศน์ภาพ
ไฟล์ภาพดิบส่วนใหญ่จะเก็บบันทึกข้อมูลที่รับรู้ตามรูปลักษณะเชิงเรขาคณิตของส่วนรับภาพของเซนเซอร์ (บางครั้งเรียก พิกเซล) แทนที่จะเป็นจุดในภาพขั้นสุดท้าย เช่น เซนเซอร์ที่มีการจัดเรียงส่วนรับภาพหกเหลี่ยมก็จะเก็บบันทึกข้อมูลสำหรับแต่ละช่องเซลล์หกเหลี่ยมนั้น แล้วซอฟต์แวร์แปลงข้อมูลก็จะเปลี่ยนให้เป็นรูปทรงสี่เหลี่ยมในระหว่างการล้างอัดภาพดิจิทัลในภายหลัง
ส่วนประกอบไฟล์

ไฟล์ภาพดิบจะประกอบไปด้วยข้อมูลที่จำเป็นสำหรับการอัดภาพจากข้อมูลเซนเซอร์ของกล้อง โครงสร้างของไฟล์ดิบรวมถึงมาตรฐานไฟล์ภาพดิบ ISO 12234-2 มักจะมีรูปแบบคล้ายกันดังนี้
ส่วนต้นของไฟล์สั้น ๆ ที่มักจะระบุการจัดเรียงข้อมูลของไฟล์ ตัวระบุไฟล์ และต่อไปยังข้อมูลไฟล์หลัก
ข้อมูล[[ข้อมูลอภิพันธุ์ของเซนเซอร์กล้อง ที่จำเป็นสำหรับการแปลข้อมูลภาพ ซึ่งรวมไปถึงขนาดของเซนเซอร์, คุณสมบัติของ CFA และโปรไฟล์สี
ข้อมูลข้อมูลอภิพันธุ์ ของภาพ ที่จำเป็นสำหรับ CMS หรือฐานข้อมูล ซึ่งประกอบไปด้วยการตั้งค่ารับแสง, รุ่นกล้อง/สแกนเนอร์/เลนส์, วันที่ (และบางครั้งก็ระบุสถานที่) ขณะถ่าย/สแกน, ข้อมูลเจ้าของไฟล์และอื่น ๆ ไฟล์ดิบบางไฟล์ก็จะมีส่วนข้อมูลอภิพันธุ์มาตรฐานพร้อมข้อมูลในรูปแบบ Exif
รูปขนาดย่อ
รูปไฟล์สกุล JPEG ขนาดย่อ สำหรับไว้เปิดดูตัวอย่างที่ไม่ต้องประมวลผลมาก
ในกรณีของฟิล์มสแกนภาพยนตร์ จะมีรหัสเวลา, รหัสคีย์ หรือเลขเฟรมภาพในลำดับไฟล์ สำหรับใช้แทนลำดับเฟรมภาพในม้วนฟิล์มที่สแกน ซึ่งสำคัญที่สุดเพราะช่วยให้ไฟล์เรียงลำดับตามเฟรมได้โดยไม่ต้องพึ่งจากชื่อไฟล์
ข้อมูลเซนเซอร์ภาพ
สกุลไฟล์ภาพดิบที่อิงกับสกุลไฟล์ TIFF ได้แก่ 3FR (ฮาสเซลบลาด), DCR, K25, KDC (โกดัก), IIQ (Phase One), CR2 (แคนนอน), ERF (เอปสัน), MEF (มามิยา), MOS (Leaf), NEF (นิคอน), ORF (โอลิมปัส), PEF (เพนแท็กซ์), RW2 (พานาโซนิค คอร์ปอเรชั่น), ARW, SRF, SR2 (โซนี่)  ไฟล์เหล่านี้อาจแตกต่างไปจากมาตรฐาน TIFF ในหลาย ๆ ทาง เช่น การระบุหัวไฟล์ที่ไม่เป็นไปตามมาตรฐาน หรือการเพิ่มข้อมูลแทกรูปภาพเพิ่มเติม และการเข้ารหัสข้อมูลแทกบางส่วน
สกุลไฟล์ภาพดิบ DNG (Digital Negative file format) เป็นสกุลไฟล์ภาพดิบที่ขยายต่อมาจากสกุลไฟล์ TIFF 6.0 และสามารถใช้งานร่วมกับ TIFF/EP ได้ และใช้สกุลไฟล์แบบเปิดและมาตรฐานเปิดอื่น ๆ รวมไปถึง EXIF metadata, XMP metadata, IPTC metadata, CIE พิกัด XYZ, โปรไฟล์ ICC และ JPEG
แหล่งข้อมูลอื่น

Adobe: Understanding Raw Files"; background on how camera sensors treat raw files
Open RAW: a working group of photographers, software engineers and other people interested in advocating the open documentation of digital camera raw files
Atkins, Bob: "Raw, JPEG, and TIFF"; common file formats compared.
Coupe, Adam: "The benefits of shooting in RAW"; Article with diagrams explaining raw data and its advantages.
Goldstein, Jim M.: "RAW vs JPEG: Is Shooting RAW Format for Me? เก็บถาวร 2013-05-27 ที่ เวย์แบ็กแมชชีน"; an editorial.
Basic Photography lesson in Camera Raw เก็บถาวร 2016-06-11 ที่ เวย์แบ็กแมชชีน A pros and cons approach to the discussion of shooting in Camera Raw
Clevy, Laurent: "Inside the Canon RAW format v2: understanding the .CR2 file format"
Foi, Alessandro: "Signal-dependent noise modeling, estimation, and removal for digital imaging sensors"; with Matlab software and raw-data samples of Canon, Nikon, Fujifilm cameras.
Clevy, Laurent: "Describing the Canon Raw v3 (CR3) file format"
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
ท็อปเพลเยอส์เทนนิส

| ท็อปเพลเยอส์เทนนิส |
| --- | --- |
ภาพปกในอเมริกาเหนือที่มีคริส เอเวิร์ต และอิวาน เลนเดิล
ผู้พัฒนา: โฮมดาตา
ผู้จัดจำหน่าย: แอสมิกคอร์ปอเรชันออฟอเมริกา
เครื่องเล่น: แฟมิคอม
วางจำหน่าย: ญี่ปุ่น: 13 ตุลาคม ค.ศ. 1989 อเมริกาเหนือ: มกราคม ค.ศ. 1990 ยุโรป: กรกฎาคม ค.ศ. 1992
แนว: กีฬา
รูปแบบ: ผู้เล่นเดี่ยว, หลายผู้เล่น
ท็อปเพลเยอส์เทนนิส (อังกฤษ: Top Players' Tennis) หรือที่เรียกว่า เวิลด์ซูเปอร์เทนนิส (ワールドスーパーテニス; ทับศัพท์: Wārudo Sūpā Tenisu) ในประเทศญี่ปุ่น และ โฟร์เพลเยอส์เทนนิส (อังกฤษ: Four Players' Tennis) ในทวีปยุโรป เป็นวิดีโอเกมเทนนิสที่พัฒนาโดยโฮมดาตา สำหรับนินเท็นโดเอนเตอร์เทนเมนต์ซิสเตมหรือแฟมิคอม
ภาพปกเกมมีจุดเด่นที่แชมป์เทนนิสอย่างคริส เอเวิร์ต และอิวาน เลนเดิล ซึ่งทั้งคู่เป็นอดีตผู้เล่นเดี่ยวอันดับ 1 ของสมาคมเทนนิสอาชีพ
รูปแบบการเล่น

ในโหมดผู้เล่นเดี่ยว ผู้เล่นสามารถแข่งขันในแกรนด์สแลมสี่รายการ ได้แก่ ออสเตรเลียนโอเพน, เฟรนช์โอเพน, วิมเบิลดัน และยูเอสโอเพน ในการแข่งขันแกรนด์สแลม ผู้เล่นจะต้องชนะการแข่งขันรอบคัดเลือกของแอสมิกโอเพนก่อน
ด้วยอุปกรณ์เสริมเครื่องเล่นที่หลายผู้เล่น เช่น เอ็นอีเอส แซตเทลไลต์ หรือเอ็นอีเอส โฟร์สกอร์ ท็อปเพลเยอส์เทนนิสรองรับผู้เล่นพร้อมกันได้ถึงสี่คน ซึ่งประเภทเดี่ยว, คู่ หรือคู่ผสมมีให้เล่นทั้งหมด
แหล่งข้อมูลอื่น

ท็อปเพลเยอส์เทนนิส ที่ MobyGames
ไฟเซอร์

| --- | --- |

ประเภท: บริษัทมหาชน (NYSE: PFE)
ISIN: US7170811035 
อุตสาหกรรม: เภสัชภัณฑ์
ก่อตั้ง: ค.ศ. 1849
ผู้ก่อตั้ง: คาร์ล ไฟเซอร์ ชาร์ล เอฟ. เออร์ฮาร์ต
สำนักงานใหญ่: นครนิวยอร์ก สหรัฐอเมริกา
พื้นที่ให้บริการ: ทั่วโลก
บุคลากรหลัก: อัลเบิร์ต บัวร์ลา (ประธาน, CEO)
รายได้:  81.28 พันล้านดอลลาร์สหรัฐ (ค.ศ. 2021)
รายได้สุทธิ: 31,372,000,000 ดอลลาร์สหรัฐ (พ.ศ. 2565) 
สินทรัพย์: 154,229,000,000 ดอลลาร์สหรัฐ (พ.ศ. 2563) 
พนักงาน: 79,000 คน (ค.ศ. 2021)
เว็บไซต์: www.pfizer.com
ไฟเซอร์  (อังกฤษ: Pfizer Inc.) (NYSE:PFE เก็บถาวร 2008-10-30 ที่ เวย์แบ็กแมชชีน) เป็นบริษัทยาสัญชาติอเมริกัน มีสำนักงานใหญ่ตั้งอยู่ที่นครนิวยอร์ก สหรัฐอเมริกา เป็นผู้ผลิตยาลิปิเตอร์ (อะโทวาสแตติน) ซึ่งเป็นยาที่ขายดีที่สุดในโลก[ต้องการอ้างอิง] (เป็นยาลดคอเลสเตอรอลในเลือด) ยาต้านเชื้อรา ไดฟลูแคน (ฟลูโคนาโซน-fluconazole) ยาปฏิชีวนะออกฤทธิ์นาน ไซโทรแมกซ์ (อะซิโทรมัยซิน-azithromycin) ยารักษาโรคย้อนสมรรถภาพทางเพศ  (erectile dysfunction) ไวอะกรา (ซิลเดนาฟิลซิเตรต - sildenafil citrate) และยาบรรเทาปวด ซีลีเบรกซ์ (ซีลีโคซิบ-celecoxib)
หุ้นของไฟเซอร์อยู่ในดัชนีอุตสาหกรรมดาวโจนส์ตั้งแต่วันที่ 4 เมษายน ค.ศ. 2004 ในปี ค.ศ. 2019 ไฟเซอร์เป็นบริษัทยาที่ใหญ่เป็นอันดับ 1 ของโลกจากการจัดอันดับของนิตยสาร ฟอบส์
แหล่งข้อมูลอื่น

ไฟเซอร์ ประเทศไทย
วิกิมีเดียคอมมอนส์มีสื่อเกี่ยวกับ ไฟเซอร์
ไฟลท์แพลน เที่ยวบินระทึกท้านรก

| ไฟลท์แพลน เที่ยวบินระทึกท้านรก |
| --- | --- |
กำกับ: Robert Schwentke
เขียนบท: Peter A. Dowling บิลลี่ เรย์
อำนวยการสร้าง: Robert DeNozzi Charles J.D. Schlissel Brian Grazer
นักแสดงนำ: Jodie Foster Peter Sarsgaard Sean Bean Erika Christensen
ตัดต่อ: Thom Noble
ดนตรีประกอบ: James Horner
ผู้จัดจำหน่าย: ทัชสโตนพิกเจอส์
วันฉาย: 23 กันยายน ค.ศ. 2005
ความยาว: 98 นาที
ประเทศ: สหรัฐอเมริกา
ภาษา: อังกฤษ เยอรมัน
ทุนสร้าง: $50,000,000
ทำเงิน: $223,387,299
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ไฟลท์แพลน เที่ยวบินระทึกท้านรก (อังกฤษ: Flightplan) ภาพยนตร์แนวระทึกขวัญเกี่ยวกับการโดยสารเครื่องบิน ออกฉายในปี ค.ศ. 2005  สร้างโดยได้รับแรงบันดาลมาจากภาพยนตร์ในปี ค.ศ. 1938 เรื่อง The Lady Vanishes โดย อัลเฟร็ด ฮิตช์ค็อก  กำกับภาพยนตร์โดย โรเบิร์ต ชเวงเก และแสดงนำโดย  โจดี ฟอสเตอร์, ปีเตอร์ ซาร์การ์ด, เอ็นริกา คริสเตนเซน, และ ฌอน บีน
เรื่องย่อ

ไคลน์ แพร็ต อดีตวิศวกรเครื่องบินเดินทางจากเบอร์ลิน เยอรมนี ด้วยสภาพจิตใจอันบอบช้ำเมื่อเธอต้องสูญเสียสามีอันเป็นที่รักไปจากการตกตึก แพร็ตมีเพียงลูกสาววัย 6 ขวบ คือ จูเลีย ที่มีอาการหวาดผวาเมื่อต้องออกจากบ้าน บนเที่ยวบินที่มุ่งหน้าไปสู่นิวยอร์ก บ้านเกิดของเธอที่เธอตั้งใจจะเริ่มต้นชีวิตใหม่ เมื่อเครื่องเริ่มออก เธอเผลอหลับไป ก่อนตื่นมาพบว่า จูเลียได้หายไป เมื่อเธอออกตามหาทุกคนบนเครื่องต่างยืนยันว่าไม่มีใครเห็นจูเลีย และถึงขั้นที่ว่าไม่ได้มีจูเลียอยู่บนเครื่องมาตั้งแต่ต้นแล้ว จนทุกคนต่างเชื่อว่าแพร็ตเป็นเพียงผู้หญิงโรคประสาท
นักแสดง

Jodie Foster: Kyle Pratt
Peter Sarsgaard: Gene Carson
Sean Bean: Captain Marcus Rich
Kate Beahan: Stephanie
Michael Irby: Obaid
Assaf Cohen: Ahmed
Erika Christensen: ฟิโอน่า
Greta Scacchi: ลิซ่า
Shane Edelman: Mr. Loud
Mary Gallagher: Mrs. Loud
Haley Ramm: Brittany Loud
Forrest Landis: Rhett Loud
Fred Tungulsten: จอร์แดน
Jana Kolesarova: Claudia
Brent Sexton: Elias
Marlene Lawston: Julia Pratt
Judith Scott: Estella
Tonje Larsgard: Flight Attendant
Amanda Brooks: Irene
เพลงประกอบภาพยนตร์

"Leaving Berlin"
"Missing Child"
"The Search"
"So Vulnerable"
"Creating Panic"
"Opening the Casket"
"Carson's Plan"
"Mother and Child"
ดูเพิ่ม

Official site เก็บถาวร 2011-03-04 ที่ เวย์แบ็กแมชชีน
Film trailer at Apple.com
Flightplan ที่อินเทอร์เน็ตมูวีเดตาเบส
โฟรเซน (แฟรนไชส์)

| โฟรเซน |
| --- | --- |

สร้างโดย: คริส บัก เจนนิเฟอร์ ลี เชน มอร์ริส
งานต้นฉบับ: ผจญภัยแดนคำสาปราชินีหิมะ (2013)
เจ้าของ: ดิสนีย์เอ็นเตอร์ไพรส์
สื่อสิ่งพิมพ์
การ์ตูน: โฟรเซน – นวนิยายกราฟฟิก
ภาพยนตร์และโทรทัศน์
ภาพยนตร์:   ผจญภัยแดนคำสาปราชินีหิมะ (2013)  ผจญภัยปริศนาราชินีหิมะ (2019) 
ภาพยนตร์สั้น:   โฟรเซนฟีเวอร์ (2015)  โอลาฟกับการผจญภัยอันหนาวเหน็บ (2017)  มิท: อะโฟรเซนเทล (2019)  วันซ์อะพอนอะสโนว์แมน (2020) 
ละครโทรทัศน์:   แอตโฮมวิทโอลาฟ (2020)  โอลาฟพรีเซนส์ (2021) 
การแสดงละคร
ละคร: โฟรเซน – อะมิวสิคัลเปกเทคิวลาร์ (2016)
มิวสิคัล: โฟรเซน – ไลฟ์แอตเดอะไฮเปอเรียน (2016) โฟรเซน (2018)
เสียง
รายการวิทยุ(s): โฟรเซนเรดิโอ (2014)
เว็บไซต์ทางการ
เว็บไซต์ทางการ
โฟรเซน (อังกฤษ: Frozen) เป็นแฟรนไชส์สื่อของดิสนีย์ เริ่มต้นด้วยภาพยนตร์แอนิเมชันอเมริกัน ผจญภัยแดนคำสาปราชินีหิมะ ในปี 2013 กำกับโดยคริส บัก และเจนนิเฟอร์ ลี บทภาพยนตร์โดยลี และอำนวยการสร้างโดยปีเตอร์ เดล เวโก ทำนองเพลงโดยคริสตอฟ เบ็ก และประพันธ์เพลงโดยโรเบิร์ต โลเปซ และคริสเตน แอนเดอร์สัน-โลเปซ, จอห์น แลสซีเตอร์ ประธานเจ้าหน้าที่ฝ่ายสร้างสรรค์ของวอลต์ดิสนีย์แอนิเมชันสตูดิโอส์ในขณะนั้น ทำหน้าที่เป็นผู้อำนวยการสร้างบริหารภาพยนตร์เรื่องนี้ ภาพยนตร์ต้นฉบับได้รับแรงบันดาลใจจากเทพนิยายของฮันส์ คริสเตียน แอนเดอร์เซนเรื่อง "เดอะสโนว์ควีน"
นับตั้งแต่ภาพยนตร์เรื่องนี้เข้าฉายในเดือนพฤศจิกายน ค.ศ. 2013 แฟรนไชส์ก็ได้รับการขยายตัวอย่างรวดเร็ว จนถึงปัจจุบัน แฟรนไชส์นี้ประกอบด้วยเครื่องเล่นในสวนสนุกดิสนีย์ สินค้า วิดีโอเกม หนังสือ การแสดงดิสนีย์ออนไอซ์ ละครเพลงบรอดเวย์ และภาพยนตร์แอนิเมชันสั้นสองเรื่อง ดิสนีย์ยังได้เปิดตัวภาคต่อของภาพยนตร์แอนิเมชันและหนังสือชุดใหม่อีกด้วย ในเดือนพฤศจิกายน ค.ศ. 2014 เดอะสตรีท.คอม กล่าวว่า "โฟรเซนไม่ใช่ภาพยนตร์อีกต่อไป แต่เป็นแบรนด์ระดับโลก เป็นแฟรนไชส์ขนาดใหญ่ที่สร้างขึ้นจากผลิตภัณฑ์ สวนสนุก และภาคต่อที่อาจคงอยู่ต่อไปในศตวรรษหน้า" ฟิล คอนทริโน หัวหน้านักวิเคราะห์ของบ็อกซ์ออฟฟิส กล่าวว่า "มันเป็นอะไรที่ยิ่งใหญ่มาก"
ภาพยนตร์ > ผจญภัยแดนคำสาปราชินีหิมะ (2013)

บทความหลัก: ผจญภัยแดนคำสาปราชินีหิมะ
ภาพยนตร์ > ผจญภัยปริศนาราชินีหิมะ (2019)

บทความหลัก: ผจญภัยปริศนาราชินีหิมะ
ภาพยนตร์ > โฟรเซน 3 (2027)

ในเดือนกุมภาพันธ์ ค.ศ. 2023 บ็อบ ไอเกอร์ ซีอีโอของดิสนีย์ประกาศว่าแฟรนไชส์จะดำเนินต่อไปด้วยการสร้างภาพยนตร์เพิ่มเติม ดิสนีย์แอนิเมชันได้ประกาศกำหนดวันออกฉายเป็นวันที่ 24 พฤศจิกายน ค.ศ. 2027
บุคลากร

| บทบาท | ภาพยนตร์> ผจญภัยแดนคำสาปราชินีหิมะ | ภาพยนตร์> ผจญภัยปริศนาราชินีหิมะ | ภาพยนตร์สั้น> โฟรเซนฟีเวอร์ | ภาพยนตร์สั้น> วันซ์อะพอนอะโนว์แมน | รายการพิเศษทางโทรทัศน์> โอลาฟกับการผจญภัยอันหนาวเหน็บ | รายการพิเศษทางโทรทัศน์> เลโกโฟรเซนนอร์เทิร์นไลต์ส |
| --- | --- | --- | --- | --- | --- | --- |
| ผู้กำกับ | คริส บัก และเจนนิเฟอร์ ลี | คริส บัก และเจนนิเฟอร์ ลี | คริส บัก และเจนนิเฟอร์ ลี | เทรนต์ คอร์รี และแดน อับราฮัม | เควิน ดีเตอร์ส และสตีวี เวอร์เมอร์ส |  |
| ผู้ผลิต | ปีเตอร์ เดล เวโช | ปีเตอร์ เดล เวโช | ปีเตอร์ เดล เวโช และเอมี สคริบเนอร์ | ปีเตอร์ เดล เวโช และนิโคล เฮียรอน | รอย คอนลีย์ |  |
| ผู้อำนวยการผลิต | จอห์น แลสซีเตอร์ | ไบรอน ฮาวเวิร์ด | เจนนิเฟอร์ ลี | จอห์น แลสซีเตอร์ |  |  |
| บทประพันธ์ | คริส บัก, เจนนิเฟอร์ ลี และเชน มอร์ริส | คริส บัก, เจนนิเฟอร์ ลี, มาร์ก อี. สมิธ, คริสเตน แอนเดอร์สัน-โลเปซ และโรเบิร์ต โลเปซ | คริส บัก, เจนนิเฟอร์ ลี และมาร์ก อี. สมิธ | เทรนต์ คอร์รี และแดน อับราฮัม | แจ็ก เชเฟอร์ |  |
| ผู้ประพันธ์บท | เจนนิเฟอร์ ลี | เจนนิเฟอร์ ลี | คริส บัก, เจนนิเฟอร์ ลี และมาร์ก อี. สมิธ | เทรนต์ คอร์รี และแดน อับราฮัม | แจ็ก เชเฟอร์ |  |
| ประพันธ์เพลง | โรเบิร์ต โลเปซ (ดนตรีและบทเพลง) คริสเตน แอนเดอร์สัน-โลเปซ (ดนตรีและบทเพลง) | โรเบิร์ต โลเปซ (ดนตรีและบทเพลง) คริสเตน แอนเดอร์สัน-โลเปซ (ดนตรีและบทเพลง) | โรเบิร์ต โลเปซ (ดนตรีและบทเพลง) คริสเตน แอนเดอร์สัน-โลเปซ (ดนตรีและบทเพลง) | รอประกาศ | เอลิสซา แซมเซล และเคต แอนเดอร์สัน |  |
| คีตกวี | คริสตอฟ เบ็ก | คริสตอฟ เบ็ก | คริสตอฟ เบ็ก | คริสตอฟ เบ็ก และเจฟฟ์ มอร์โรว์ | คริสตอฟ เบ็ก และเจฟฟ์ มอร์โรว์ |  |
| ตัดต่อ | เจฟฟ์ ดราไฮม์ | เจฟฟ์ ดราไฮม์ | เจฟฟ์ ดราไฮม์ | เจฟฟ์ ดราไฮม์ | เจเรมี มิลตัน และเจสซี อาเวอร์นา |  |
ภาพยนตร์สั้น > โฟรเซนฟีเวอร์ (2015)

โฟรเซนฟีเวอร์เป็นภาคต่อขนาดสั้นที่ออกฉายเมื่อต้นปี ค.ศ. 2015 ภาพยนตร์สั้นเรื่องนี้ถูกล้อเลียนระหว่างเรื่อง The Story of Frozen: Making a Disney Animated Classic โดยแลสซีเตอร์ ลี และบักกลับมาในฐานะผู้กำกับ ส่วนเดล เวโช และเอมี สคริบเนอร์เป็นผู้ผลิต โดยมีเพลงใหม่ของโลเปซและแอนเดอร์สัน-โลเปซ เป็นเรื่องเกี่ยวกับเอลซาและคริสตอฟจัดงานเลี้ยงวันเกิดให้แอนนา แต่พลังน้ำแข็งของเอลซาทำให้งานปาร์ตี้ตกอยู่ในความเสี่ยง โฟรเซนฟีเวอร์เปิดตัวในโรงภาพยนตร์ร่วมกับภาพยนตร์ดิสนีย์เรื่อง ซินเดอเรลล่า เมื่อวันที่ 13 มีนาคม ค.ศ. 2015 ภาพยนตร์สั้นเรื่องนี้เผยแพร่ในรูปแบบดีวีดี/บลูเรย์คอมโบแพ็ก เมื่อวันที่ 18 สิงหาคม ค.ศ. 2015 นอกจากนี้ยังรวมอยู่ในการเผยแพร่ในบลูเรย์, ดีวีดี และดิจิทัลเอชของซินเดอเรลล่า เมื่อวันที่ 15 กันยายน ค.ศ. 2015
ภาพยนตร์สั้น > มิท: อะโฟรเซนเทล (2019)

มิท: อะโฟรเซนเทล เป็นภาพยนตร์สั้นเสมือนจริงที่กำกับโดยเจฟฟ์ กิปสัน ซึ่งเปิดตัวครั้งแรกร่วมกับผจญภัยปริศนาราชินีหิมะ อีวาน ราเชล วูด รับบทเป็นแม่ของเอเรนเดลล์ที่เล่าเรื่องราวของธาตุทั้งสี่ เรื่องสั้นวีอาร์ ได้รับการเผยแพร่สำหรับโอคิวลาร์เควสต์ เมื่อวันที่ 11 มิถุนายน ค.ศ. 2020 ในขณะที่เวอร์ชัน "แบน" ได้รับการเผยแพร่ในดิสนีย์+ ในวันที่ 26 กุมภาพันธ์ ค.ศ. 2021
ภาพยนตร์สั้น > วันซ์อะพอนอะสโนว์แมน (2020)

ภาพยนตร์สั้นเรื่องวันซ์อะพอนอะสโนว์แมน ได้รับการเผยแพร่บนดิสนีย์+ ในวันที่ 23 ตุลาคม ค.ศ. 2020 ให้เสียงโดยจอช แกด ในบทโอลาฟ รายละเอียดโดยย่อเกี่ยวกับที่มาของโอลาฟตั้งแต่ตอนที่เอลซาสร้างเขาขึ้นมาระหว่างเพลง "เลตอิตโก" ไปจนถึงการพบกันครั้งแรกกับแอนนา คริสตอฟ และสเวนในภาพยนตร์ต้นฉบับ
แหล่งข้อมูลอื่น

เว็บไซต์ทางการ
Frozen musical website
| ด ค กดิสนีย์ โฟรเซน |
| --- | --- |
ภาพยนตร์:  ผจญภัยแดนคำสาปราชินีหิมะ (2013) รางวัล  ผจญภัยปริศนาราชินีหิมะ (2019) รางวัล  โฟนเซน 3 (2027) 
ภาพยนตร์สั้น:  โฟรเซนฟีเวอร์ (2015)  โอลาฟกับการผจญภัยอันหนาวเหน็บ (2017)  วันซ์อะพอนอะโนว์แมน (2020)  โอลาฟพรีเซนส์  (2021) 
ตัวละคร:  อันนา  เอลซา  โอลาฟ  คริสตอฟฟ์  สเวน  ฮานส์ 
  หมวดหมู่ 
| ด ค กชุดเกม ดิสนีย์อินฟินิตี |
| --- | --- |
 ดิสนีย์อินฟินิตี  ดิสนีย์อินฟินิตี: มาร์เวลซุปเปอร์ฮีโร่  ดิสนีย์อินฟินิตี 3.0
แอลฟา

บทความนี้เกี่ยวกับอักษรกรีก สำหรับความหมายอื่น ดูที่ แอลฟา (แก้ความกำกวม)
แอลฟา หรือมักเรียกกันว่า อัลฟ่า (อังกฤษ: alpha เสียงอ่าน /ˈælfə/, กรีก: άλφα, ตัวใหญ่ Α, 88ตัวเล็ก α) เป็นอักษรกรีกตัวที่ 1 และเป็นเลขกรีกที่มีค่าเท่ากับ 1 แอลฟามีที่มาจากอาเลฟ  ซึ่งเป็นอักษรฟินิเชียและฮีบรู เป็นสัญลักษณ์สื่อถึงวัวตัวผู้หรือผู้นำ นอกจากนี้แอลฟายังเป็นรากในการกำเนิดอักษรตัวอื่นด้วย เช่น เอ (A) ในภาษาละติน และ อา (А) ในอักษรซีริลลิกในภาษาอังกฤษ คำว่า "แอลฟา" ซึ่งเป็นคำนาม มีความหมายว่า "การเริ่มต้น" หรือ "อันดับแรก" (ในอนุกรมหรือลำดับ) ซึ่งสอดคล้องกับรากศัพท์ในภาษากรีก
| แอลฟา |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
การใช้งาน

ในภาษากรีกโบราณ แอลฟาใช้แทนเสียงสระ  [a] สามารถแทนได้ทั้งเสียงสระอะ ([a]) และสระอา ([aː]) ในปัจจุบันเพื่อลดความสับสนตรงนี้ จึงได้มีการใส่สัญลักษณ์ไว้ด้านบนของแอลฟา โดย Ᾱᾱ แทนเสียงยาว และ Ᾰᾰ แทนเสียงสั้น
ὥρα = ὥρᾱ hōrā (โฮร่า) การสะกดในภาษากรีก: [hɔ́ːraː] "เวลา"
γλῶσσα = γλῶσσᾰ glôssa (กลอสสะ) การสะกดในภาษากรีก: [ɡlɔ̂ːssa] "ลิ้น"
ในภาษากรีกยุคใหม่ เสียงสั้นยาวของสระได้หายไป ทำให้ปัจจุบันสัญลักษณ์สัทศาสตร์ IPA ใช้เพียง  [a]
อ้างอิงและเชิงอรรถ

↑  ศัพท์บัญญัติราชบัณฑิตยสถาน เก็บถาวร 2019-08-16 ที่ เวย์แบ็กแมชชีน (สืบค้นคำว่า alpha)
↑  Chambers concise dictionary p.30 Allied Publishers, 2004 ISBN 9798186062363 Retrieved 2017-02-06
↑  Alpha - Definition and More from the Free Merriam-Webster Dictionary